Renovering af Rubjerg Knude fyr trækker ud. Det skulle have været færdig dette efterår.

De lokale beboere omkring Rubjerg Knude Fyr ved Lønstrup undrer sig over, at den i gangværende renovering af fyret - som jo er en af Nordjyllands største turistattraktioner - trækker ud. Renoveringen, der koster omkring 4,4 millioner kroner er et samarbejde mellem Naturstyrelsen Vendsyssel, Hjørring Kommune og RealdaniaI og skulle i følge planen have været færdigt her i løbet af efteråret. Men det skete ikke, og lige nu er der ingen bud på, hvornår det så bliver, lyder det fra Jesper Blom Hansen fra Naturstyrelsen Vendsyssel, som nu vil undersøge sagen nærmere. Målet med projektet er, at folk kan komme op i tårnet igen, via en trappe, ligesom der i toppen - cirka 80 meter oppe i tårnet - bliver lavet et kalejdoskopisk lys hele vejen rundt.